હર્ષવર્ધન વિશે જણાવતાં તે કહે છે કે અનિલ કપૂરનો પુત્ર હોવા છતાં પણ હર્ષવર્ધન પર ફિલ્મી પરિવારનો રંગ ચડ્યો નથી. તે ખૂબ જ મહેનતુ છે અને ઝનૂનપૂર્વક પોતાનું કામ કરે છે. તેણે ક્યારેય પિતાના નામનો લાભ લેવાનો પ્રયત્ન કર્યો નથી. સેટ પર તેની સાથે સારી મિત્રતા થઇ અને અમને સાથે કામ કરવાની ખૂબ જ મજા આવી. ઉલ્લેખનીય છે કે ‘મિર્ઝિયા’ ફિલ્મ રિલીઝ પહેલાં જ ચર્ચાઓમાં છવાયેલી રહી છે. ફિલ્મમાં તેમની કેમિસ્ટ્રી અને લવ મેકિંગ સીનને લઇને પણ સૈયામી અને હર્ષવર્ધન ચર્ચામાં આવ્યાં હતાં. સૈયામી અને હર્ષવર્ધન બંનેની બોલિવૂડમાં આ પહેલી ફિલ્મ છે, પરંતુ આ ફિલ્મની લોકો આતુરતાથી રાહ જોઇ રહ્યા છે.•